
Здравейте! Преди около месец бях назначена на трудов договор, но прецених, че работата не е подходяща за мен и преди няколко дни пуснах молба към работодателя ми за прекратяването на трудовите ни правоотношения. Той не е съгласен същите да бъдат прекратени. Настоява да спазвам едномесечно предизвестие. Въпроса ми е дали ако аз не се явя на работа преди изтичането на едномесечното предизвестие мога да бъда съкратена или дисциплинарно уволнена. Дължа ли обещетение на работодателя в размер на едно мое брутно трудово възнаграждение, ако не е упоменато в договора ми? Какви могат да бъдат причините за отказа за прекратяването на договора по взаимно съгласие? Предварително благодаря за отделеното време!


 

Отказ от работодателя ми да прекрати трудовия ми договор
========================================================

 

Здравейте, Михаела Иванова,  

“дисциплинарно уволнение може да се налага за:  

1. три закъснения или преждевременни напускания на работа в един календарен месец, всяко от които не по-малко от 1 час;  

2. неявяване на работа в течение на два последователни работни дни” – така чл. 190, ал. 1, т.1. и т. 2 от КТ.  

При неспазване на едномесечно предизвестие за прекратяване на трудов договор, което е валидно, дори и да не е упоменато в трудовия договор, дължите обезщетение в размер на трудовото си възнаграждение – на работодателя.


Поздрави,  

адв. Николина Митова  

тел. 0898 303092


